Reliance New Energy Solar: അംബ്രി ഇന്കോര്പറേഷനില് 50 മില്യണ് ഡോളര് നിക്ഷേപത്തിനൊരുങ്ങി റിലയന്സ് ന്യൂ എനര്ജി സോളാര് ലിമിറ്റഡ് റിലയന്സ് ഇന്ഡസ്ട്രീസ് ലിമിറ്റഡിന്റെ ആര്ഐഎല് പൂര്ണ്ണ ഉടമസ്ഥതയിലുള്ള റിലയന്സ് ന്യൂ എനര്ജി സോളാര് ലിമിറ്റഡ് ആര്എന്ഇഎസ്എല് പ്രധാന നിക്ഷേപകരായ പോള്സണ് ആന്ഡ് കമ്ബനി, ബില് ഗേറ്റ്സ് മറ്റ് ചില നിക്ഷേപകര് എന്നിവരോടൊപ്പം അംബ്രി ഇന്കോര്പ്പറേഷനില് 144 മില്യണ് ഡോളര് നിക്ഷേപം പ്രഖ്യാപിച്ചു. അമേരിക്കയിലെ മസാച്യുസെറ്റ്സ് ആസ്ഥാനമായുള്ള ഊര്ജ്ജ സംഭരണ കമ്ബനിയാണ് അംബ്രി ഇന്കോര്പ്പറേഷന്.ആര്എംഇഎസ്എല് അംബ്രി 42.3 മില്യണ് ഓഹരികള് സ്വന്തമാക്കാന് 50 മില്യണ് ഡോളര് നിക്ഷേപമാണ് നടത്തുക. നിക്ഷേപം കമ്ബനിയെ ദീര്ഘകാല ഊര്ജ്ജ സംഭരണ സംവിധാനങ്ങള് ആഗോളതലത്തില് വാണിജ്യവത്ക്കരിക്കാനും വളരാനും സഹായിക്കുമെന്ന്, റിലയന്സ് ഇന്ഡസ്ട്രീസ് റെഗുലേറ്ററി ഫയലിംഗില് പറഞ്ഞു. Gold Price Today സ്വര്ണ വില ഈ മാസത്തെ ഏറ്റവും കുറഞ്ഞ നിരക്കില് ഒരാഴ്ചക്കിടെ കുറഞ്ഞത് 1320 രൂപ ആര് എന് ഇ എസ് എല്ലും അംബ്രിയും ചേര്ന്ന് ഇന്ത്യയില് ഒരു വലിയ ബാറ്ററി നിര്മാണ കേന്ദ്രം സ്ഥാപിക്കുന്നതിനുള്ള ചര്ച്ചകള് പുരോഗമിക്കുന്നുണ്ട്. ഇത് റിലയന്സിന്റെ ഹരിത ഊര്ജ്ജ സംരംഭത്തിന് ഗുണകരമാകുകയും ചെലവ് കുറയ്ക്കുകയും ചെയ്യുമെന്നാണ് പ്രതീക്ഷ.ജൂണില് ഓഹരി ഉടമകളുമായി സംസാരിക്കവേ ജാംനഗറില് ജിഗാ ഫാക്ടറി നിര്മ്മിക്കുമെന്ന് റിലയന്സ് ഇന്റസ്ട്രീസ് ചെയര്മാന് മുകേഷ് അംബാനി പ്രഖ്യാപിച്ചിരുന്നു. ധീരുഭായ് അംബാനി ഗ്രീന് എനര്ജി കോംപ്ലക്സ് പദ്ധതിയുടെ ഭാഗമായുള്ള ഇന്റര്മിറ്റന്റ് എനര്ജി സംഭരിച്ച് വയ്ക്കാനുള്ള പദ്ധതിയാണിത്. Winwin W628, Kerala Lottery Results Declared വിന് വിന് ലോട്ടറി W628 ഒന്നാം സമ്മാനം 75 ലക്ഷം രൂപ ലഭിച്ചത് ആര്ക്ക്? അംബ്രിക്ക് 10 MWh മുതല് 2 GWh വരെയുള്ള ഊര്ജ്ജ സംഭരണ സംവിധാനങ്ങള് നല്കാനുള്ള ശേഷിയുണ്ട്. കാല്സ്യവും, അന്റിമോണി ഇലക്ട്രോഡും അടിസ്ഥാനമാക്കി നിര്മ്മിച്ച സെല്ലുകളും കണ്ടെയ്നറൈസ്ഡ് സിസ്റ്റങ്ങളുമാണ് അംബ്രി ഉപയോഗിക്കുന്നത്. ഇത് സാധാരണ ഗതിയില് ഉപയോഗിക്കുന്ന ലിഥിയംഅയോണ് ബാട്ടറികളേക്കാള് ലാഭകരമാണ്.കൂടാതെ, ഏത് കാലാവസ്ഥയിലും കൂടുതല് എയര് കണ്ടീഷന് സൗകര്യമില്ലാതെ പ്രവര്ത്തിക്കാന് കഴിയുന്ന പുതിയ സംവിധാനമാണിതെന്ന് കമ്ബനി അവകാശപ്പെടുന്നു. ചുരുങ്ങിയത് 20 വര്ഷത്തിലധികം കാലം ഇത് പ്രവര്ത്തനക്ഷമമായിരിക്കും.അംബ്രിയുടെ ദീര്ഘകാല ഊര്ജ്ജ സംഭരണ സംവിധാനങ്ങള് ഗ്രിഡ്സ്കെയില് സ്റ്റേഷനറി സ്റ്റോറേജ് ആപ്ലിക്കേഷനുകളില് ഉപയോഗിക്കുന്ന ലിഥിയംഅയണ് ബാറ്ററികളുമായി ബന്ധപ്പെട്ട ചെലവ്, സുരക്ഷാ തടസ്സങ്ങള് എന്നിവ മറികടക്കും, റിലയന്സ് പറഞ്ഞു. പുനരുല്പ്പാദിപ്പിക്കാവുന്ന ഊര്ജ്ജത്തിന്റെ അളവ് വര്ദ്ധിക്കുന്നത് ഇലക്ട്രിക് പവര് ഗ്രിഡുകളിലേക്ക് സംയോജിപ്പിക്കാനാകുമെന്നും ആര്എന്ഇഎസ്എല് കൂട്ടിച്ചേര്ത്തു.വലിയ തോതിലുള്ള ഊര്ജ്ജ സംഭരണത്തിന് ഗ്രിഡ് ബാറ്ററികള് ഉപയോഗിക്കാവുന്ന പുതിയതും നൂതനവുമായ ഇലക്ട്രോകെമിക്കല് സാങ്കേതികവിദ്യകളെക്കുറിച്ച് പര്യവേക്ഷണം നടത്തി വരികയാണ്. ഉത്പാദനം, സംഭരണം, ഗ്രിഡ് കണക്റ്റിവിറ്റി എന്നിവയുടെ സംയോജനത്തിലൂടെ 24 മണിക്കൂറും വൈദ്യുതി ലഭ്യത ഉറപ്പാക്കുന്ന പദ്ധതിയ്ക്ക് ബാറ്ററി സാങ്കേതികവിദ്യയിലെ ആഗോള നേതാക്കളുമായി സഹകരിക്കുമെന്ന്, അംബാനി ജൂണില് പറഞ്ഞു.